ສະຫະລັດລະບຸ ມຽນມາ ແລະ ເກົາຫລີເໜືອ ມີປະວັດບໍ່ດີ ກ່ຽວກັບ ການຄ້າມະນຸດ (ເບິ່ງວີດີໂອ)
ສະຫະລັດຈັດ ມຽນມາ ເກົາຫລີເໜືອ ແລະ ໄມໂກຣເນເຊຍ ວ່າມີປະວັດຂີ້ຮ້າຍທີ່ສຸດ ໃນການ ປາບປາມພວກລັກລອບຄ້າມະນຸດ ໃນເອເຊຍ.
ສະຫະລັດຈັດມຽນມາ ເກົາຫລີເໜືອ ໄມໂກຣເນເຊຍແລະປາປົວນີວກີເນຍມີປະວັດບໍ່ດີຫຼື ຂີ້ຮ້າຍທີ່ສຸດໃນການຕໍ່ຕ້ານປາບປາມການລັກລອບຄ້າຂາຍມະນຸດໃນບັນດາປະເທດໃນ ພາກພື້ນເອເຊຍຕາເວັນອອກສຽງໃຕ້ ໃນຂະນະດຽວກັນກໍກ່າວວ່າ ເກົາຫລີໃຕ້ແລະໄຕ້ ຫວັນຈັດຕັ້ງປະຕິບັດຕາມຢ່າງເຕັມສ່ວນມາດຕະຖານວ່າດ້ວຍການຕໍ່ຕ້ານການລັກລອບ ຄ້າຂາຍມະນຸດນັ້ນ ຢູໃນລາຍງານປະຈໍາປີທີ່ເປີດເຜີຍໃຫ້ຮູ້ໃນວັນຈັນວານນີ້ ກະຊວງການຕ່າງປະເທດສະຫະລັດຈັດເກົາຫລີເໜືອຢູ່ໃນອັນທີ່ເອີ້ນວ່າ ກຸ່ມປະເທດ ທີ 3 ຫຼື Tier Three ຊຶ່ງເປັນບັນດາປະເທດທີ່ບໍ່ໄດ້ທໍາຄວາມພະຍາ ຍາມຫຍັງຫລາຍເພື່ອແກ້ໄຂກັບບັນຫາດັ່ງກ່າວ ເພາະວ່າຕົນບໍ່ໄດ້ເຫັນຫຼັກຖານໃດໆໃນຊ່ວງປີຜ່ານມາວ່າທາງການເກົາຫລີເໜືອໄດ້ທໍາຄວາມ ພະຍາຍາມຕ່າງໆເພື່ອປ້ອງກັນການລັກລອບຄ້າຂາຍມະນຸດເລາະຕາມຊາຍແດນທີ່ມີການຮັກສາຢ່າງເຂັ້ມງວດຂອງປະເທດນັ້ນ ລາຍງານສະບັບນີ້ໃຫ້ຂໍ້ສັງເກດວ່າ ລັດຖະບານມຽນມາບໍ່ໄດ້ທໍາການສືບສວນສອບສວນ ດໍາເນີນຄະດີແລະລົງໂທດພວກທີ່ກະທໍາຜິດກົດໝາຍໃນການລັກລອບຄ້າຂາຍມະນຸດພາຍໃນປະເທດ ໂດຍສະເພາະການເກນທະຫານແບບບັງຄັບໃນກອງທັບ ຮວມທັງພວກທະຫານເດັກນ້ອຍແລະການໃຊ້ແຮງງານແບບບັງຄັບນັ້ນ Papua New Guinea ຍັງສືບຕໍ່ຖືກຈັດຢູ່ໃນກຸ່ມທີ 3 ເພາະວ່າປະເທດດັ່ງກ່າວບໍ່ ເກືອດຫ້າມການລັກລອບຄ້າຂາຍມະນຸດໃນທຸກຮູບແບບແລະລັດຖະບານກໍບໍ່ໄດ້ທໍາ ຄວາມພະຍາຍາມໃດໆເພື່ອຈັດຕັ້ງປະຕິບັດມາດຕະຖານລະດັບຕໍ່າສຸດເພື່ອກໍາຈັດການ ດໍາເນີນການດັ່ງກ່າວໃຫ້ໝົດໄປນັ້ນ ສະຫະລັດໄດ້ຫລຸດລະດັບຂອງປະເທດເກາະດອນ Micronesia ໃນມະຫາສະມຸດປາຊີຟິກຈາກລາຍງານສະບັບປີ 2010 ນັ້ນໂດຍກ່າວວ່າ ພວກລັກລອບຄ້າຂາຍມະນຸດ ພາກັນຫລອກລໍ້ພວກແມ່ຍິງ MicroneSia ເຂົ້າມາໃນສະຫະລັດໂດຍໃຫ້ຄໍາໝັ້ນສັນຍາວ່າຈະໄດ້ວຽກການທີ່ໃຫ້ຄ່າຈ້າງສູງ ແຕ່ກັບໄດ້ບັງຄັບໃຫ້ພວກແມ່ຍິງເຫຼົ່ານີ້ເຂົ້າເຮັດວຽກໃນວົງການໂສເພນີເວລາພວກເຂົາເຈົ້າມາຮອດສະຫະລັດແລ້ວ ສະຫະລັດລົງໂທດພວກປະເທດໃນກຸ່ມທີ 3 ນີ້ ໂດຍໂຈະການໃຫ້ການຊ່ອຍເຫລືອທີ່ບໍ່ມີສ່ວນພົວພັນກັບດ້ານມະນຸດສະທໍາແລະການຊ່ອຍເຫຼືອອື່ນໆ ລາຍງານສະບັບນີ້ຈັດເກົາຫລີໃຕ້ແລະໄຕ້ຫວັນວ່າເປັນສອງປະເທດເທົ່ານັ້ນໃນພາກພື້ນເອເຊຍປາຊີຟິກທີ່ຈັດຕັ້ງປະຕິບັດຕາມມາດຕະຖານວ່າດ້ວຍການຕໍ່ຕ້ານປາບປາມການລັກລອບຄ້າຂາຍມະນຸດນັ້ນ ໃນຂະນະດຽວກັນ ຟິລິບປິນ ສິງກະໂປ ແລະສປປ ລາວ ຍັງຖືກຈັດຢູ່ກຸ່ມທີ 2 ຊຶ່ງສະຫະ ລັດໄດ້ລຶບຊື່ຂອງເຂົາເຈົ້າ ອອກຈາກບັນຊີທີ່ມີການ ຕິດຕາມຊິ້ງຊອມເບິ່ງໃນການດຳເນີນ ຄວາມພະຍາຍາມເພື່ອໃຫ້ໄດ້ມາດຕະຖານໃນການຕໍ່ຕ້ານການລັກລອບຄ້າຂາຍມະນຸດນັ້ນ ລາຍງານສະບັບນີ້ຕໍາໜິຕິຕຽນຫລາຍປະເທດໃນພາກພື້ນດັ່ງກ່າວທີ່ບໍ່ໄດ້ສັງເກດເບິ່ງການ ສວາຍໃຊ້ປະໂຫຍດພວກແຮງງານອົບພະຍົບນັ້ນ